सरकार का कार्यकाल निराशाजनक : डॉ. पवन पांडेय
जमशेदपुर | सोनारीआदर्शनगर में सोमवार को युवा जदयू की बैठक प्रदेश अध्यक्ष डॉ. पवन पांडेय की अध्यक्षता में हुई। बैठक में डॉ. पवन पांडेय ने कहा कि भाजपा सरकार का एक साल का कार्यकाल काफी निराशाजनक रहा। जनता के हित में एक भी फैसला सही नहीं हुआ। राज्य में अफसरशाही सरकार की कमजोरी को दर्शाता है। सरकार के हर विभाग में भ्रष्टाचार चरम पर है। शहर में आए दिन चोरी की घटना घट रही है। बंद पड़े उद्योग कारखानों को शुरू करने का प्रयास अबतक नहीं किया गया। यह अब तक की सबसे कमजोर सरकार साबित हुई है। मौके पर विजयवासिनी पांडे, उमेश सिंह, एस बाबा, राजीव ओझा, मो. रफीक, उत्तम दास, जितेन्द्र दुबे, सैयद फिरोज मुस्तफा, तरुणदीप सिंह,सत्येंद्र प्रसाद, अंगद राज आदि मौजूद थे।
hin_Deva hin_Deva